CELEX: 32012R0221
Language: et
Date: 2012-03-14 00:00:00
Title: Komisjoni rakendusmäärus (EL) nr 221/2012, 14. märts 2012 , millega muudetakse määruse (EL) nr 37/2010 (mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi) lisa toimeaine klosanteeli osas  EMPs kohaldatav tekst

15.3.2012   
            
            
               ET
            
            
               Euroopa Liidu Teataja
            
            
               L 75/7
            
         KOMISJONI RAKENDUSMÄÄRUS (EL) nr 221/2012,
   14. märts 2012,
   millega muudetakse määruse (EL) nr 37/2010 (mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi) lisa toimeaine klosanteeli osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 6. mai 2009. aasta määrust (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004, (1) eriti selle artiklit 14 koos artikliga 17,
   võttes arvesse Euroopa Ravimiameti arvamust, mille on sõnastanud veterinaarravimite komitee,
   ning arvestades järgmist:
   
               (1)
            
            
               Euroopa Liidus toiduloomade veterinaarravimites või loomakasvatuses biotsiidides kasutamiseks ettenähtud farmakoloogiliste toimeainete jääkide piirnormid tuleks kehtestada kooskõlas määrusega (EÜ) nr 470/2009.
            
         
               (2)
            
            
               Farmakoloogilised toimeained ja nende liigitus loomsetes toiduainetes sisalduvate jääkide piirnormide järgi on sätestatud komisjoni 22. detsembri 2009. aasta määruse (EL) nr 37/2010 (mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi) (2) lisas.
            
         
               (3)
            
            
               Klosanteel on kantud määruse (EL) nr 37/2010 lisa tabelisse 1 lubatud toimeainena veiste ja lammaste puhul (lihaskude, rasvkude, maks ja neerud), välja arvatud nende loomade puhul, kellelt saadakse inimtoiduks ettenähtud piima.
            
         
               (4)
            
            
               Iirimaa esitas Euroopa Ravimiametile taotluse saada arvamus selle kohta, kas praegust klosanteeli kannet võiks laiendada, et see hõlmaks ka veiste ja lammaste piima.
            
         
               (5)
            
            
               Veterinaarravimite komitee soovitas kehtestada klosanteeli jääkide ajutised piirnormid veiste ja lammaste piima puhul ning jätta välja kirje „ei kasutata loomade puhul, kellelt saadakse inimtoiduks ettenähtud piima”.
            
         
               (6)
            
            
               Seepärast tuleks muuta määruse (EL) nr 37/2010 lisa tabelis 1 klosanteeli kannet, et lisada jääkide ajutised soovituslikud piirnormid veiste ja lammaste piima puhul ning jätta välja senine kirje „ei kasutata loomade puhul, kellelt saadakse inimtoiduks ettenähtud piima”. Kõnealuses tabelis kehtestatud klosanteeli jääkide ajutised piirnormid kaotavad kehtivuse 1. jaanuaril 2014. Veterinaarravimite komitee soovitas kaheaastast tähtaega nende teadusuuringute lõpuleviimiseks, mille alusel Iirimaa saaks koostada vastused veterinaarravimite komitee esitatud küsimustele.
            
         
               (7)
            
            
               On asjakohane ette näha mõistlik ajavahemik, et asjaomased sidusrühmad saaksid võtta vajalikke meetmeid uute jääkide piirnormide järgimiseks.
            
         
               (8)
            
            
               Käesolevas määruses sätestatud meetmed on kooskõlas veterinaarravimite alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 37/2010 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 14. maist 2012.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. märts 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 152, 16.6.2009, lk 11.
   
      (2)  ELT L 15, 20.1.2010, lk 1.
   
      LISA
      Määruse (EL) 37/2010 lisa tabelis 1 asendatakse klosanteeli kanne järgmise kandega:
      
         
                     Farmakoloogiline toimeaine
                  
                  
                     Markerjääk
                  
                  
                     Loomaliik
                  
                  
                     Jääkide piirnormid
                  
                  
                     Sihtkoed
                  
                  
                     Muud sätted
                     (vastavalt määruse (EÜ) nr 470/2009 artikli 14 lõikele 7)
                  
                  
                     Terapeutiline liigitus
                  
               
                     „Klosanteel
                  
                  
                     Klosanteel
                  
                  
                     Veised
                  
                  
                     1 000 μg/kg
                  
                  
                     Lihaskude
                  
                  
                      
                  
                  
                     Antiparasiitikumid / endoparasiitide vastased ained”
                  
               
                     3 000 μg/kg
                  
                  
                     Rasvkude
                  
               
                     1 000 μg/kg
                  
                  
                     Maks
                  
               
                     3 000 μg/kg
                  
                  
                     Neerud
                  
               
                     Lambad
                  
                  
                     1 500 μg/kg
                  
                  
                     Lihaskude
                  
               
                     2 000 μg/kg
                  
                  
                     Rasvkude
                  
               
                     1 500 μg/kg
                  
                  
                     Maks
                  
               
                     5 000 μg/kg
                  
                  
                     Neerud
                  
               
                     Veised, lambad
                  
                  
                     45 μg/kg
                  
                  
                     Piim
                  
                  
                     Ajutised jääkide piirnormid kaotavad kehtivuse 1. jaanuaril 2014